39. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ Αριθ. 2022555/2582/0022 της 7/20 Απρ. 1994 (ΦΕΚ Β΄ 289) Για τους όρους αμοιβής και εργασίας των με σχέση εργασίας ιδιωτικού δικαίου Δημοσιογράφων που εργάζονται στα Υπουργεία και στη Γενική Γραμματεία Τύπου και Πληροφοριών. Έχοντας υπόψη: 1.Τις διατάξεις του άρθρ. 19 παρ. 2 του Νόμ. 1876/90 «Ελεύθερες συλλογικές διαπραγματεύσεις και άλλες διατάξεις» (ΦΕΚ 27/Β/90). 2.Τις διατάξεις των άρθρ. 27 του Νόμ. 2081/92 και 29Α του Νόμ. 1558/85. 3.Τις διατάξεις του άρθρ. 40 του Νόμ. 849/78 «Περί παροχής κινήτρων κ.λπ.». 4.Την αριθ. 21563/Ζ/18.10.93 (ΦΕΚ 827/Β/93) απόφαση του Πρωθυπουργού και Υπουργού Προεδρίας της Κυβέρνησης. 5.Την προκαλουμένη επί πλέον ετήσια δαπάνη από την παρούσα απόφαση η οποία ανέρχεται στο ποσό των 550 εκατ. δραχμών περίπου η οποία για το τρέχον έτος θα περιορισθεί στα 380 εκατομ. δρχ. και θα αντιμετωπισθεί από το αποθεματικό. 6.Το γεγονός ότι συντρέχει περίπτωση αδυναμίας υπογραφής Συλλογικής Σύμβασης Εργασίας για το παρακάτω προσωπικό, αποφασίζουμε: 7.Ορίζουμε ότι οι προβλεπόμενοι μηνιαίοι βασικοί μισθοί (Εσωτερικού) που αναφέρονται στην από 21.12.1993 Συλλογική Σύμβαση Εργασίας. «Σχετικά με τους όρους αμοιβής και εργασίας των Συντακτών-μελών της Ένωσης Συντακτών Ημερησίων Εφημερίδων Αθηνών, που απασχολούνται σε εφημερίδες-μέλη της Ενώσεως Ιδιοκτητών Ημερησίων Εφημερίδων Αθηνών (αριθ. κατάθεσης Υπουργείου Εργασίας 26/27.12.1993), ισχύουν από 1.1.1994, όπως ορίζεται ειδικότερα παρακάτω (σημείο 4) και για τους δημοσιογράφους με σχέση εργασίας ιδιωτικού δικαίου που εργάζονται στα Υπουργεία (γραφεία τύπου και δημοσίων σχέσεων) και στη Γενική Γραμματεία Τύπου και Πληροφοριών. 2.Ως υπηρεσία για την εξέλιξη των ανωτέρω μισθωτών στους βασικούς μισθούς, υπολογίζεται: α)Η υπηρεσία ως δημοσιογράφων που προσφέρθηκε στο Δημόσιο, Ν.Π.Δ.Δ., ή Ο.Τ.Α. β)Η προϋπηρεσία ομοίως ως δημοσιογράφων σε οποιοδήποτε άλλο εργοδότη. Από 1.1.1994 και εντεύθεν οι προσκομίζοντες υπηρεσίες και προϋπηρεσίες για να αναγνωρισθούν για τη μισθολογική εξέλιξη των δημοσιογράφων πρέπει να έχουν και ασφαλιστική κάλυψη η οποία θα υποδεικνύεται με σχετική βεβαίωση των εργοδοτών ή των ασφαλιστικών ταμείων. 3.Χορηγούνται επιδόματα συζύγου, τέκνων και πολυετίας υπολογιζόμενα επί των βασικών μισθών, ως κάτωθι: α)Επίδομα συζύγου (γάμου), ποσοστό 10%. β)Επίδομα τέκνων, ποσοστό 5% για κάθε τέκνο ανεξαρτήτως αριθμού και μέχρι συμπληρώσεως του 18ου έτους της ηλικίας τους. Σε περίπτωση που τα τέκνα φοιτούν σε ανώτερες ή ανώτατες σχολές το επίδομα αυτό παρέχεται και κατά το χρόνο φοίτησής τους, όπως αυτός προβλέπεται από τον οργανισμό κάθε σχολής και πάντως όχι πέραν από τη συμπλήρωση του 24ου έτους, της ηλικίας τους. Για ανίκανα προς εργασία τέκνα λόγω αναπηρίας (σωματική ή πνευματική) που αποδεικνύεται αρμοδίως το εν λόγω επίδομα χορηγείται χωρίς κανένα περιορισμό του ορίου ηλικίας των. γ)Επίδομα πολυετούς υπηρεσίας ποσοστό 5% για κάθε πενταετία παραμονής στον αυτό εργοδότη και μέχρι συμπληρώσεως 3 πενταετιών. δ)Ειδικό επίδομα, ποσοστό 20% σε όσους εκτελούν καθήκοντα προϊσταμένου Διευθύνσεων, τμημάτων και Γραφείων τύπου. 4.Οι διαφορές αποδοχών που θα προκύψουν από την εφαρμογή της παρούσας απόφασης, πέραν από τις αποδοχές που παίρνουν οι δημοσιογράφου κατά την 31 Δεκ. 1993, θα καταβληθούν σταδιακά ως εξής: α)Το ½ της διαφοράς αυτής, θα καταβληθεί την 1.1.1994. β)Το σύνολο της διαφοράς θα καταβληθεί την 1.7.1994. 5.Η ισχύς της απόφασης αυτής αρχίζει από 1η Ιαν. 1994 καταργουμένων από την ίδια ημερομηνία των με αριθ. 17294/6.10.89 (ΦΕΚ 926/Β/79), 10565/17.4.80 και 17464/16.9.80 (ΦΕΚ 937/Β/ 20.9.80) κοινών Υπουργικών Αποφάσεων.

[Source: greek_legal_code_raptarchis | Tokens: 3256]